سید بڈھن بہرائچی

**سید بڈھن بہرائچی** کی پیدائش شہر بہرائچ کے محلہ بڑی ہاٹ میں ماہ رمضان  میں ہوئی تھی۔ ولادت کے وقت آپ کے سر کے تمام بال سفید تھے اس لیے آپ کا نام بڈھن  پڑ گیا تھا۔ آپ کے والد کا نام مخدوم سید اللہ داد تھا۔

## حالات
سید بڈھن بہرائچی کا خاندان ساتویں صدی ہجری میں ہلاکو خاں کے پر فتن زمانہ سے پناہ حاصل کرنے کے لیے بغداد سے ہندستان آیا تھا اور علاقہ ادوھ کے بہرائچ میں اقامت اختیار کی اور بہرائچ میں ایک محلہ آباد مخدوم پورہ کے نام سے آباد کیا جو موجودہ وقت میں بڑی ہاٹ کے نام سے مشہور ہے۔ سید ظفر احسن بہرائچی اپنے والد مولانا سید شاہ اعزازالحسن نقشبندی مجددی (سجادہنشین خانقاہ نعیمیہ بہرائچ سے نقل کرتے ہے کہ

شہری زمینداری بہت تھی۔ کچھ دیہات مثلاً ڈیہا ،بخشی پورہ ،امام گنج وغیرہ آپ کے خاندان کے باقی تھے انگریزی دور حکومت میں وہ بھی جاتے رہے۔ شہر بہرائچ کا موجودہ بہرائچ ریلوے اسٹیشن آپ ہی کی زمین پر بنا ہے۔

## سلاسل اربعہ
سید بڈھن بہرائچی نے شیخ عبد المقتدر بن رکن الدین شریحٰی کے واحد شاگرد مخدوم شیخ حسام الدین فتح پوری سے حاصل کی تھی اور انھی سے سلسلہ چشتیہ کی اجازت پائی تھی۔ مخدوم شیخ حسام الدین فتح پوری کی وفات کے بعد آپ سید اجمل شاہ بہرائچی کی خدمت میں پہنچے اور ان سے مکمل باطنی تعلیم حاصل کر کے ان کے جلیل القدر خلیفہ ہوئے۔
مولانا سید عبدالحئی حسنی نے اپنی کتاب الإعلام بمن في تاريخ الہند من الأعلام ( نزهتہ الخواطر وبهجتہ المسامع والنواظر) میں لکھتے ہے کہ اردو ترجمہ
 
تصغیر|درگاہ سید بڈھن شاہ بہرائچی
سید بڈھن شاہ بہرائچی قاضی سید عبد المالک المعروف سید اجمل شاہ بہرائچی کے خلیفہ تھے۔ آپ کو بے شمار سلاسل سے نسبت حاصل تھی۔ سید بڈھن بہرائچی کو سسلسلہ چشتیہ نظامیہ میں اجازت اپنے پیر و مرشد قاضی سید عبدالمالک المعروف سید اجمل شاہ بہرائچی سے انھیں اپنے مرشد سید جلال الدین مخدوم جہانیاں سے اور انھیں خواجہ نصیرالدین روشن چراغ دہلوی سے انھیں سلطان المشائخ شیخ نظام الدین محمد بن احمد البداؤنی سے انھیں خواجہ فریدالدین گنج شکر سے حاصل تھی ۔اسی طرح سلسلہ سہروردیہ کی اجازت آپ کو اپنے پیر و مرشد قاضی سید عبدالمالک المعروف سید اجمل شاہ بہرائچی سے انھیں اپنے مرشد سید جلال الدین مخدوم جہانیاں سے حاصل تھی انھیں حضرت شاہ رکن الدین عالم سے انھیں اپنے والد شیخ بہاؤالحق زکریا ملتانی سے انھیں شیخ شہاب الدین سہروردی سے ۔ اسی طرح سلسلہ کبوریہ میں سید بڈھن شاہ کو اجازت حاصل تھی اپنے پیر و مرشدقاضی سید عبدالمالک المعروف سید اجمل شاہ بہرائچی سے انھیں اپنے مرشد سید جلال الدین مخدوم جہانیاں سے انھیں اپنے دادا سید جلال الدین بخاری سے انھیں حمید الدین سمرقندی سے انھیں شمس الدین ابو محمد بن محمود بن ابراہیم الفرغانی سے انھیں عطایا ء الخالدی سے انھیں شیخ احمد سے انھیں بابا کمال جنیدی سے انھیں نجم الدین الکبری سے انھیں عمار یاسر سے انھیں شیخ الدین ابو نجیب سہروردی سے ۔سلسلہ قادریہ میں آپ اپنے مرشد قاضی سید عبدالمالک المعروف سید اجمل شاہ بہرائچیسے انھیں اپنے مرشد سید جلال الدین مخدوم جہانیاں سے انھیں سید جلال الدین بخاری سے انھیں عبید غیبی سے انھیں ابو القاسم فاضل سے انھیں شیخ ابوالمکارم فاضل سے انھیں قطب الدین ابوالغیث سے انھیں شیخ شمس الدین علی الافلح سے انھیں شیخ مشس الدین الحداد سے انھیں شیخ محی الدین ابو محمد سید عبد القادر جیلانی سے۔ سلسلہ مداریہ قلندریہ کی اجازت آپ کومرشد قاضی سید عبدالمالک المعروف سید اجمل شاہ بہرائچی سے انھیں شاہ بدرالدین بدیع الزماں شاہ مدار سے بغیر کسی واسطہ سے حاصل ہوئئی انھیں طیفور شامی سے انھیں عین الدین شامی سے ۔ اسی طرح سلسلہ نقشبندیہ میں اپنے مرشد قاضی سید عبدالمالک المعروف سید اجمل شاہ بہرائچی سے سید اجمل شاہ بہرائچی خلیفہ تھے شاہ عبد الحق کے وہ خلیفہ تھے خواجہ یعقوب چرخی کے اور وہ خلیفہ تھے خواجہ بہاؤالدین نقشبندی کے ۔تاریخ نقشبندیہ ابوالعلائیہ کے مصنف نے خواجہ عبد الحق امشتہر بہ محی الدین کے احوال میں حاجی امداد اللہ مہاجر مکی کے حوالہ سے لکھا ہے کہ سید اجمل شاہ بہرائچی سلسلہ نقشبندیہ میں خواجہ عبد الحق امشتہر بہ محی الدین کے خلیفہ تھے۔

## خلفاء
سید بڈھن بہرائچی کے خلفاء آپ کے فرزند اکبر سید شاہ فتح چشتی آپ کے خلیفہ اور جانشین ہوئے اور دوسرے شیخ درویش محمد اودھی بن شیخ قاسم اودھی بہت مشہور ہوئے۔ شیخ درویش محمد اودھی(متوفی 896ھ) کے خلیفہ شیخ عبد القدوس گنگوہی (متوفی 944ھ) ان کے خلیفہ شیخ رکن الدین گنگوہی (متوفی 983ھ) ان کے خلیفہ مخدوم عبد الاحد سرہندی (متوفی 1007ھ) ان کے خلیفہ حضرت مجدد الف ثانی (متوفی 1034ھ)۔

## اولاد
آئینہ اودھ کے مصنف مولوی ابو الحسن مانکپوری اپنی ملازمت کے دوران 1875ء میں بہرائچ آئے اور مخدوم سید بڈھن بہرائچی کی اولادوں سے ملے تھے۔ مصنف آئینہ اودھ سید بڈھن بہرائچی کے حالات میں آپ کی اولاد کا ذکر اس طرح کیا ہے۔
 

## وفات
سید بڈھن بہرائچی کی وفات 17 رجب 880 مطابق 17 نومبر 1475ء میں سلطان بہلول لودی کے زمانے میں ہوئی تھی۔ آپ کا مزار شہر بہرائچ میں بہرائچ ریلوے اسٹیشن روڈ پر پورب جانب ایک بلند ٹیلہ پر واقع ہے۔

## حوالہ جات
* معمولات مظہریہ از شاہ نعیم اللہ بہرائچی* آثار حضرت مرزا مظہر جان جاناں شہیدؒ ازمرتب سید ظفر احسن بہرائچی مطبوعہ2015* نزهتہ الخواطر وبهجتہ المسامع والنواظر* تاریخ اولیاء،ابو الاسفارعلی محمد بلخی،صفحہ266،نورانی کتب خانہ قصہ خوانی بازار پشاور
* تاریخ نقشبندیہ ابوالعلائیہ
* آئینہ اودھ از مولوی ابو الحسن مانکپوری

## بیرونی روابط==* http://www.hazratmuradali.com/_ur/chishtia/24%20hazrat%20syed%20buddan%20shah%20bharaichi.htm* http://www.kazmis.com/skq.html

زمرہ:بھارت کے سنی علما
زمرہ:ہندوستانی صوفیا
زمرہ:بھارتی مسلم شخصیات
زمرہ:بہرائچ کی شخصیات
زمرہ:بہرائچ کے شعراء
زمرہ:سہروردی صوفیا
زمرہ:نقشبندی صوفیاء
زمرہ:ہاشمی شخصیات
زمرہ:1475ء کی وفیات